SKN บวก 5% รับอานิสงส์ “บาทอ่อนค่า” โบรกเคาะเป้า 10.50 บ. อัพไซด์ 19%  
SKN บวก 5% รับอานิสงส์จากเงินบาทอ่อนค่า โบรกชี้กำไรทั้งปี 65 แตะ 444 ลบ. ซึ่งกลับมาสู่ระดับปกติ เกิดจากราคาขายและปริมาณขายมีการปรับตัวสูงขึ้นมาก แนะ “ซื้อ” ราคาเป้าหมาย 10.50 บ. อัพไซด์ 19%
SKN บวก 5% รับอานิสงส์จากเงินบาทอ่อนค่า โบรกชี้กำไรทั้งปี 65 แตะ 444 ลบ. ซึ่งกลับมาสู่ระดับปกติ เกิดจากราคาขายและปริมาณขายมีการปรับตัวสูงขึ้นมาก แนะ “ซื้อ” ราคาเป้าหมาย 10.50 บ. อัพไซด์ 19%
27 เม.ย. 2565

ผู้สื่อข่าวรายงานว่า (27 เม.ย.65) โดยราคาหุ้น บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ปิดตลาดภาคเช้า 12:30 น. อยู่ที่ระดับ 8.80 บาท เพิ่มขึ้น 0.40 บาท หรือ 5.39% โดยทำจุดสูงสุดที่ 8.80 บาท และทำจุดต่ำสุดที่ 8.30 บาท ด้วยมูลค่าการซื้อขาย 100.26 ล้านบาท

บริษัทหลักทรัพย์ โกลเบล็ก จํากัด ระบุในบทวิเคราะห์ (14 มี.ค.65) โดยประเมิน SKN คาดผลประกอบการปี 2565 กลับสู่ระดับปกติ ซึ่งผลประกอบการปี 2564 ที่ผ่านมาทำได้น่าประทับใจ เนื่องจากเป็นช่วงวัฏจักรขาขึ้นของอุตสาหกรรม ส่งผลให้ทั้งราคาขายและปริมาณขายมีการปรับตัวสูงขึ้นมาก ประกอบกับได้รับอานิสงส์จากเงินบาทอ่อนค่า
โดยทางฝ่ายวิจัยคาดว่าผลการดำเนินงานในปี 2565 จะกลับมาสู่ระดับปกติอีกครั้ง หลังจากวัฏจักรการ Restock สินค้าในหลายประเทศได้ผ่านไปแล้ว โดยยังคงประมาณการรายได้ไว้ที่ระดับเดิม 3,111.20 ล้านบาท และกำไรสุทธิปี 2565 อยู่ที่ 444.20 ล้านบาท
นอกจากนี้ยังคงคำแนะนำ “ซื้อ” จากผลประกอบการปี 2565 มีโอกาสกลับมาสู่ระดับปกติ  ดังนั้นปัจจัยพื้นฐานยังดีประเมินมูลค่าโดยอิงเฉลี่ย PE+1SD ที่ 18.8 เท่า ได้ราคาเหมาะสมปี 2565 ที่ 10.50 บาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้จึงมีอัพไซด์ราว 19.32%